क्लासरूम में खड़े दिखे एक्टर, फैंस बोले- ‘ऐसा लेक्चरर होगा तो 100% होगी अटेंडेंस’
Watch The Viral Clip Of Ranbir Kapoor; रणबीर कपूर की अगली फिल्म 'एनिमल' है। संदीप रेड्‌डी वांगा निर्देशित इस फिल्म की शूटिंग पूरी हो चुकी है। हाल ही में फिल्म की एक क्लिप सोशल मीडिया पर वायरल हुई है
रणबीर कपूर की अगली फिल्म 'एनिमल' है। संदीप रेड्‌डी वांगा निर्देशित इस फिल्म की शूटिंग पूरी हो चुकी है। हाल ही में फिल्म की एक क्लिप सोशल मीडिया पर वायरल हुई है। इस क्लिप में रणबीर व्हाइट शर्ट और स्ट्रिप्ड टाई पहने क्लासरूम में खड़े नजर आ रहे हैं। कुछ यूजर्स का मानना है कि रणबीर इसमें लेक्चरर का राेल प्ले कर रहे हैं वहीं कुछ का कहना है कि वे स्टूडेंट के रोल में हैं।
फैंस ने की जमकर तारीफ
इस वायरल क्लिप पर रिएक्ट करते हुए एक यूजर ने लिखा, ‘आरके कभी अपने लुक्स के साथ एक्सपेरिमेंट करना नहीं छोड़ते। उम्मीद है कि यह फिल्म सभी को सरप्राइज करेगी।’ वहीं एक अन्य यूजर ने लिखा, ‘रणबीर लेक्चरर से ज्यादा स्टूडेंट लग रहे हैं।’ एक फैन ने कमेंट कर लिखा कि अगर ऐसा लेक्चरर होगा क्लास की अटेंडेंस 100 पर्सेंट होगी। मैं तो एक भी दिन क्लास बंक नहीं करूंगा।’
पहले सामने आ चुके हैं दो लुक
इससे पहले रणबीर के फिल्म से दो लुक सामने आ चुके हैं। जहां पहले लीक हुए एक लुक में वे लंबे बाल और दाढ़ी में इंटेंस लुक में नजर आ रहे थे। वहीं फिल्म के फर्स्ट लुक में वे खून से सनी हुई शर्ट पहने हाथ में कुल्हाड़ी लिए नजर आए थे।
कई और बड़े कलाकार भी आएंगे नजर
फिल्म की बात करें तो ‘एनिमल’ इन दिनों पोस्ट प्रोडक्शन स्टेज पर है। संदीप रेड्‌डी वांगा निर्देशित इस फिल्म की शूटिंग पिछले साल पूरी हो चुकी है। फिल्म में रणबीर के अलावा बॉबी देओले, अनिल कपूर और रश्मिका मंदाना भी नजर आएंगे। संदीप अपनी फिल्म ‘अर्जुन रेड्‌डी’ और उसके रीमेक ‘कबीर सिंह’ के लिए जाने जाते हैं।